BSCI reprezintă abrevierea inițiativei Business Social Compliance Initiative (Iniţiativa privind respectarea standardelor sociale în domeniul afacerilor). A fost înființată în anul 2003 de către Asociația pentru Comerț Exterior (FTA, redenumită amfori în 2018). Membrii BSCI ai amfori au elaborat Codul de conduită al BSCI, ale cărui prevederi se bazează, printre altele, pe standardele Organizației Internaționale a Muncii (OIM), pe Carta ONU privind drepturile omului și pe legile și reglementările naționale.
Prin calitatea de membru al amfori BSCI, companiile se angajează să recunoască prevederile Codului de conduită în mediul lor corporativ și să le implementeze în politica lor prin măsuri adecvate. Furnizorii trebuie, de asemenea, să se asigure că subcontractanții respectă Codul de conduită al amfori BSCI. Respectarea Codului de conduită este monitorizată prin intermediul auditurilor realizate de către firme independente de audit.